《闲遣 其二》
清代·朱寯瀛

劫灰几度阅人寰，尚恋觚棱住此间。养少青田怜鹤瘦，封辞碧海乐鸥闲。

尽堪比拟聱牙叟，无复逍遥供奉班。太息时流厌常道，竞随徐市访仙山。

作者简介：朱寯瀛，字芷青，大兴人。同治壬戌举人，历官河南知府。有《金粟山房诗钞》、《续钞》、《佛冈宦辙诗》、《汴游冰玉稿》、《周滨集》、《陈州集》、《素园晚稿》、《上瑞堂集》。